બીજા દિવસે સવારે બારડ ફરી હોટલ પર પહોંચ્યા. પોલીસના નિવેદનો નોંધાઈ ગયા હતા પરંતુ હવે તેમને હત્યારા સુધી પહોંચવાનું ‘પગેરું' મેળવવું હતુ. બારડે સ્ટાફની પુછપરછ કરી તેમાં જાણવા મળ્યું કે, યુવક-યુવતી રૂમમાં ગયા પછી એકલા યુવકને જ એકાદ કલાક પછી બહારથી ફરીને આવતા સ્ટાફે જોયો હતો, યુવતીને કોઈએ જોઈ ન હતી. આ ઘટનાક્રમ સિવાય સ્ટાફ પાસે કહેવા માટે કશું ન હતુ. માટે બારડે હવે હોટલના મેનેજર હાકમસિંગને સવાલ-જવાબ કરવાનું શરૂ કર્યું. કારણ, લાશ જોનારા તે પહેલા વ્યક્તિ હતા. .